ביום הקמת השירות ב-HBO Max היו בשירות כ-10,000 שעות צפייה בתכנים שהספיקו להתרחב מאז כולל הסדרות המקוריות של רשת הטלוויזיה HBO והסדרות החדשות מ-HBO Max כולל סדרות דוקו, ספיישלים וסרטים חדשים ותכנים נוספים מ"מטריית התוכן" של וורנר מדיה שאמרה בעצמה שבהפעלת השירות מתוך הגלריה הענקית שלה יהיו 2000 סרטים מאולפני האחים וורנר, וסרטים נוספים שהוספו לאחר רכישה לשירות מסרטי יוניברסל, סרטי פרמאונט וכו'.
HBO Max משדר תוכן מקורי וכן תוכן שהופק עבור יתר מותגי התוכן שבבעלות וורנר מדיה. בדומה לפלטפורמות הקיימות של החברה, כמו HBO Go ו-HBO Now, השירות החדש לא כולל שידור חי של הערוצים הליניאריים של HBO.
הפצה.
בינלאומי.
גרסות מקומיות של HBO Max הושקו ב-29 ביוני 2021 באמריקה הלטינית. כמו כן, באותה שנה הושק השירות במספר מדינות באירופה, בהן כבר מפעילה HBO שירותים שונים. ב-2019 הודיעה וורנר מדיה שבמדינות מסוימות בכוונתה להמשיך לעבוד עם המפיצים המקומיים באמצעות הסכמים לטווח ארוך. עם זאת, בדצמבר אמר סמנכ"ל התפעול, כי בכוונת HBO להרחיב בהדרגה את השירות ל-190 מדינות, אך לא הוחלט על לוח זמנים מדויק.
לפי פרסומים מינואר 2022, HBO Max צפוי להיות מושק במהלך 2022 בישראל.
סקובי-דו, איפה אתה?
סקובי-דו, איפה אתה? (באנגלית: !Scooby-Doo, Where Are You) היא סדרת טלוויזיה מונפשת אמריקאית לילדים מסוגת קומדיית-מסתורין, שהופקה על ידי אולפני האנה-ברברה עבור רשת CBS. הסדרה עלתה לראשונה לשידור כחלק מלוח הזמנים של יום שבת בבוקר של הרשת ב-13 בספטמבר 1969 ושודרה במשך שתי עונות עד ל-31 באוקטובר 1970. בשנת 1978, מבחר פרקים מהסדרות המאוחרות של סקובי-דו ו"המופע של סקובי-דו" שודרו ברשת ABC תחת שמה של הסדרה, "סקובי-דו, איפה אתה?", ואותם הפרקים שווקו על גבי תקליטורי DVD כעונתה השלישית של הסדרה.
הסדרה מציגה לראשונה את דמויתיהם של המתבגרים פרד ג'ונס, דפני בלייק, ולמה דינקלי ושאגי רוג'רס, ואת דמותו הראשית, של כלב דני ענק אנתרופומורפי בשם סקובי-דו. הקבוצה, המכנה את העצמה "מסתורין בע"מ", נוסעת בוואן המכונה בפיהם "מכונת המסתורין", פותרת תעלומות המערבות אגדות אורבניות מקומיות; בכך הם מגלים כי הנבל או הפושע היומי הוא כמעט תמיד פושע המנצל את האגדה המקומית לטובת רווח אישי באמצעות התחזות למושא האגדה.
הסדרה היוותה את גלגולה הראשון של זיכיון תקשורתי ארוך טווח המורכב בעיקר מסדרות אנימציה, מספר סרטים ומרציינדז. בישראל, הסדרה עלתה לשידור בערוץ 2 ובערוץ הילדים עם תרגום, ופרקיה לא דובבו כלל למעט פרק בודד.
פיתוח.
סקובי דו, איפה אתה? פותחה כמאמץ משותף של רשת CBS וחברת האנה-ברברה ליצור תוכנית לא-אלימה שתשודר בבקרי שבת שתפייס את ההורים שהפגינו על סדרות הטלוויזיה מבוססות גיבורי-העל של אמצע שנות ה-60. במקור, הסדרה נקראה "Mysteries Five" ומאוחר יותר גם "?Who's Scared", במהלך שלב ההפקה והמעבר מהתסריט למסך, הסדרה עברה מספר שינויים מתסריט למסך (המשמעותי ביותר היה ביטול הרעיון להציג את הקבוצה כקבוצה עם להקה מוזיקלית). עם זאת, הרעיון הבסיסי - קבוצת בני נוער וכלבם הפותר תעלומות הקשורות באלמנטים על-טבעיים - נשאר במרכז התסריט.
כתיבה ותבנית עלילתית.
יוצרי "סקובי-דו", ג'ו רובי וקן ספירס שימשו כמפקחים עלילתיים במהלך הפקת הסדרה. רובי, ספירס וביל לוץ כתבו את כל התסריטים לשבע עשר פרקיה של העונה הראשונה, ואילו לוץ, לרץ בורן וטום דגנייס כתבו את שמונת הפרקים של העונה השנייה עם רובי וספירס כעורכים עלילתיים. על אף שהעלילה השתנתה במעט ומיקומה של הקבוצה השתנה גם הוא מפרק לפרק. הרעיון העלילתי העיקרי היה כדלקמן:
מוזיקה.
בעונה השנייה הופיעו שירי "סצנת המרדף" שהופקו על ידי "לה לה הפקות" (שבמקור חתמו על חוזה להלחנת המוזיקה ל"ג'וזי ולפוסיקאטס"), הראשונה מבין סדרות אנימציה רבות שהתחקו אחר אותה תבנית כמו הסדרה). שירים אלה נכתבו על ידי דני ג'נסן ואוסטין רוברטס, ובוצעו על ידי רוברטס, שגם עשה הקלטה חדשה של שיר הנושא של הסדרה עבור העונה השנייה. שיר הנושא של הסדרה זכה לגרסאות כיסוי על ידי מספר אמנים, ביניהם מתיו סוויט עבור הספיישל הטלוויזיוני משנת 1995 ולאלבום "Saturday Morning: Greatest Hits"; להקת Third Eye Blind עבור הסרטים "סקובי-דו באי הזומבים" (1998) ו"סקובי-דו והמפלצת ממקסיקו" (2003); בילי ריי סיירוס עבור הסרט "סקובי-דו ורוחה של המכשפה" (1999); ג'ניפר לאב יואיט עבור הסרט "סקובי-דו ופלישת החייזרים (2000); להקת "ה-B-52" (סינדי, קייט ופרד) עבור הסרט "סקובי-דו ומרדף הסייבר" (2001); להקת "MxPx" עבור גרסת הלייב-אקשן (2002); וקריסטל האריס עבור הסרט "סקובי-דו ואגדת הערפד (2003).
הסדרה השתמשה בצחוק מוקלט, תכונה נפוצה ברוב סדרות הטלוויזיה המונפשות עד סוף שנות ה-70. הצחוק המוקלט הוסר לצורך סינדיקציה בשנות ה-80. בעקבות רכישת "האנה-ברברה" ורשתותיה השונות (TBS, TNT ו-Cartoon Network) ששידרו את הסדרה בשנת 1994, על ידי חברת טרנר, הצחוק המוקלט הוחזר בשנת 1997.
הפצה וביקורת.
עם שידוריה, הסדרה נהפכה ללהיט של "האנה-ברברה ורשת "CBS", מה שהוביל את "האנה-ברברה" להפיק וליצור סדרות בעלות אלמנטים דומים עבור רשתות "ABC","NBC" ו-"CBS".
בשנת 2005, הסדרה הגיעה למקום ה-49 ברשימת "מאה הסדרות המצוירות הגדולות ביותר של ערוץ 4" בבריטניה, ונבחר לאחרונה יותר ל"תוכנית הטלוויזיה הגדולה ביותר לילדים" על ידי צופי אותו ערוץ. הסדרה דורגה בתור הסדרה המצוירת ה-24 הגדולה ביותר בין מאה סדרות האנימציה המובילות של IGN.
מדיה ביתית.
ב-4 ביולי 2002, "Warner Home Video" הפיצה ארבעה פרקים מהסדרה בקומפילציית DVD לאזור 1. בהמשך הם הוציאו את כל 25 הפרקים ב-DVD באזור 1 ב-16 במרץ 2004 בשם "סקובי-דו, איפה אתה? עונות 1–2 המלאות". העונה השלישית יצאה ב-10 באפריל 2007, והורכבה מפרקים שהופקו בשנת 1978, ושבהמשך עברו סינדיקציה כחלק מהסדרה "המופע של סקובי-דו".
ב-9 בנובמבר 2010, "Warner Home Video" הפיצה את "סקובי דו, איפה אתה?: הסדרה המלאה". הסט כלל שמונה דיסקים שהכילו את כל 25 הפרקים של הסדרה בנוסף ל-16 הפרקים שהופקו בשנת 1978. הסט נארז במהדורת אספנים מיוחדת בצורת העתק של "מכונת המסתורין", וכלל גם דיסק בונוס מיוחד ומלא בחומר חדש וארכיוני. הסט הופץ מחדש ב-13 בנובמבר 2012.
החל מה-27 בינואר 2009, "Warner Home Video" הפיצה תקליטורי DVD בנות דיסק אחד לכל ארבעה פרקים בתוספת פרק של הסדרה "שאגי וסקובי-דו מוצאים רמז!". ארבעה כרכים יצאו עד ה-19 באוקטובר 2010.
השירים הישראלים המושמעים ביותר בספוטיפיי
רשימת השירים הישראלים המושמעים ביותר בספוטיפיי מכילה את רשימת השירים המושמעים ביותר ברשת הזרמת המדיה ספוטיפיי אשר נוצרו בידי ישראלים. נכון ליולי 2022, "Nevermind" של דניס לויד הוא השיר המוביל ברשימה, עם כ-787 מיליון השמעות, במקום השני "One day" של אסף אבידן והמוג'וס, עם כ-242 מיליון השמעות, ובמקום השלישי "Too Close" של אלכס קלייר, עם כ-188 מיליון השמעות. מרבית השירים ברשימה הם שירים בשפה האנגלית שנוצרו בידי ישראלים. השיר העברי המושמע ביותר ברשימה הוא "תל אביב" של עומר אדם, עם כ-14 מיליון השמעות.
השירים המובילים.
הרשימה הבאה מונה את 100 השירים הישראלים המושמעים ביותר בספוטיפיי, כשמספר ההשמעות מעוגל למאות האלפים הקרובים ביותר.
דאשיאטיטאן
דאשיאטיטאן (שם מדעי: Daxiatitan; משמעות השם מסינית היא: "הטיטאן של דאשיה ", יובל של הנהר הצהוב אשר לידו נתגלו המאובנים) הוא סוג של דינוזאור זאורופוד מקבוצת המקרונריה, הקרוב לטיטנוזאורים אך למעשה השתייך למשפחת הקאיהלופיים. דינוזאור זה חי בקרטיקון תחתון לפני 122.6 מיליון שנה מהיום. המאובנים שלו התגלו במחוז גאנסו שבצפון-מערב סין וכללו מספר עצמות של חוליות צוואר, עצמות שכם ועצמות ירך. הסוג תואר ב-2008 ונמצא בו מין אחד - "Daxiatitan binglingi".
דינוזאור זה היה בעל צוואר ארוך וגוף גדול והוא הגיע לאורך 20–30 מטרים. הוא הזכיר את האאולופוס והחוואנגחטיטאן ("Huanghetitan"), אשר חיו באותו אזור באותו זמן. כמו קרוביו הוא היה בעל גולגולת קצרה ומוגבהת. מבנה עצמות הרגליים היו קלות יותר ועצם הירך הייתה יכולה להסתובב בקלות רבה יחסית.
היסט סטוקס
היסט סטוקס הוא ההבדל (ביחידות אנרגיה, מספר גל או תדר) בין מיקומי המקסימום של ספקטרום הבליעה וספקטרום הפליטה של אותו מעבר אלקטרוני (כגון: פיזור ראמאן ופלואורסצנציה). המונח נקרא על שם הפיזיקאי האירי ג'ורג 'גבריאל סטוקס. לעיתים היסטי סטוקס ניתנים ביחידות של אורך גל, אך יחידות אלו פחות משמעותיות מאשר יחידות אנרגיה, מספר גל או תדר מכיוון שהראשונות תלויות באורך גל הבליעה. לדוגמה, היסט סטוקס של 50 ננומטר מאורך גל בליעה של 300 ננומטר גדול יותר במונחי אנרגיה מאשר היסט סטוקס של 50 ננומטר מאורך גל בליעה של 600 ננומטר.
כאשר מערכת (בין אם מדובר במולקולה או באטום) בולעת פוטון, היא משיגה אנרגיה ונכנסת למצב מעורר. אחת הדרכים למערכת להגיע לרלקסציה היא פליטת פוטון שתגרום לאיבוד האנרגיה (שיטה אחרת היא אובדן האנרגיה כחום). כאשר לפוטון הנפלט יש פחות אנרגיה מהפוטון שנבלע, הבדל אנרגיה זה נקרא היסט סטוקס.